ଭୁବନେଶ୍ବର : ଭୁବନେଶ୍ବରସ୍ଥିତ ପଟିଆ ଅଞ୍ଚଳର ସ୍ବେଚ୍ଛାସେବୀ ସଙ୍ଗଠନ ଉଦ୍ୟମ ଟ୍ରଷ୍ଟ ପକ୍ଷରୁ ସାଂସଦ ଡ. ଅଚ୍ୟୁତ ସାମନ୍ତଙ୍କ 'ଆନ୍ତର୍ଜାତିକ ଆର୍ଟ ଅଫ ଗିଭିଙ୍ଗ'ର ୭ମ ବାର୍ଷିକ ଉତ୍ସବ ପାଳିତ ହୋଇଯାଇଛି । ଏହି ଅବସରରେ କରୋନା ମହାମାରୀରେ ସରକାରଙ୍କ ପକ୍ଷରୁ ବଣ୍ଟାଯାଇଥିବା ଖାଦ୍ୟରୁ ବଞ୍ଚିତ ରହିଯାଇଥିବା ଚନ୍ଦକା ନିକଟସ୍ଥ ପିତଗାଡିଆ ଗ୍ରାମର ୫୫ଜଣ ଦିନମଜୁରିଆଙ୍କୁ ଉଦ୍ୟମ ଟ୍ରଷ୍ଟର ମୁଖ୍ୟ ପରିଚାଳକ ଦିଲିପ ସ୍ବାଇଁଙ୍କ ସମେତ ସନ୍ତୋଷ କୁମାର ମହାନ୍ତି ଓ ସୁକେଶ କୁମାର ମହାନ୍ତିଙ୍କ ସହଯୋଗରେ ଶୁଖିଲା ଖାଦ୍ୟ ବଣ୍ଟନ କରାଯାଇଥିଲା।
ମହାମରୀ ସମୟରେ କେହି ଭୋକିଲା ନ ରହିବେ ସେଥିପାଇଁ ଉଦ୍ୟମ ଟ୍ରଷ୍ଟର ପ୍ରୟାସ ଜାରି ରହିବ ବୋଲି ଦିଲିପ କହିଥିଲେ। ଏହି କାର୍ଯ୍ୟକ୍ରମରେ ଉଦ୍ୟମ ଟ୍ରଷ୍ଟର ସମସ୍ତ ସ୍ବେଚ୍ଛାସେବୀ କାଳନ୍ଦି ଦାସ, ବିଜୟ ବେହେରା , ଅଜିତ, ବବୁଲ, ଚନ୍ଦ୍ରକାନ୍ତ, ଜ୍ୟୋତି, ସମ୍ବିତ, ସନ୍ଦୀପ , ହିମବନ୍ତ, ଲିପନ ଉପସ୍ଥିତ ରହି ସହଯୋଗ କରିଥିଲେ ।
